《连得夏三十一翇兄弟范十五仲容赵十七颖达书相与甚勤作诗寄之》
宋代·吕本中

闲居病亦侵，世务每绝念。犹怜二三子，从我久未厌。

书来不改二，意苦辞亦赡。问我来何时，期我早会面。

我行但谋食，欲去复未便。要当相就居，同止山水县。

读我所传书，亦足满素愿。开卷忽有得，如饮醇酒酽。

吾闻古志士，学也盖有渐。欲升夫子堂，不摘屈宋艳。

倒篱望青天，岂必在窥覸。他时倘从容，此语子可验。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。